
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1312 


31 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Ελληνικού Δημοσίου στη 
5ΑΝ\Λ/Α ΒΑΝΚ ΙΙΜΙΤΕΟ ως αντιπροσώπου Τραπε¬ 
ζών για τη χορήγηση δανείου ποσού ΥΕΝ 

2.000.000.000 στην ΕΑΒ. 1 

Τροποποίηση της Δ4/654/1986 απόφασης Υπουργού 

Εθνικής Παιδείας και Θρησκευμάτων. 2 

Αθλητικές Δραστηριότητες Σχολείων Δευτεροβάθ¬ 
μιας και Πρωτοβάθμιας Εκπαίδευσης. 3 

. Επανένταξη του αθλήματος της Ενόργανης Γυμναστι¬ 
κής στα Σχολικά Πρωταθλήματα. 4 

Επανένταξη του αθλήματος της Πάλης στα Σχολικά 
Πρωταθλήματα. 5 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ.2082876/11529/0025 (1) 

Παροχή της εγγύησης του Ελληνικού Δημοσίου στη 5ΑΝ- 
\Λ/Α ΒΑΝΚ ΙΙΜΙΤΕΟ ως αντιπροσώπου Τραπεζώνγιατη 
χορήγηση δανείου ποσού ΥΕΝ 2.000.000.000 στην 
ΕΑΒ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α/ 
12.7.95). 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (ΣΕΝΕΔΡΙΑΣΗ αριθ. 160/ 
21.12.1998) με την οποία παρασχέθηκε η σύμφωνη γνώ¬ 
μη της στον Υπουργό Οικονομικών για τη χορήγηση της 
εγγύησης του Ελληνικού Δημοσίου. 

3. Την απόφαση του Δ.Σ. της ΕΑΒ Α.Ε. με αριθ. 
898/11.12.98. 

4. Το αριθ. 36523 ΔΕΚΟ/2092/30.10.98 έγγραφο του 
ΥΠ.ΕΘ.Ο. 

5. Το αριθ. 1000-98-12-3141/14.12.98 έγγραφο της 
ΕΑΒ. 

6. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0064/4.10.96 


«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου προς 
την 3ΑΝννΑ ΒΑΝΚ ΙΙΜΙΤΕΟ ως αντιπροσώπου Τραπεζών, 
για τη χορήγηση δανείου στην ΕΑΒ ποσού ΥΕΝ 
( 2 . 000 . 000 . 000 ). 

Το κείμενο της εγγύησης έχει ως εξής: 

Η ΠΑΡΟΥΣΑ ΕΓΓΎΗΣΗ χορηγείται την 21.12. 1998 υπό 
της ΕΛΛΗΝΙΚΗΣ ΔΗΜΟΚΡΑΤΙΑΣ (το Ελληνικό Δημόσιο") 
ενεργούσης δια του Υπουργού Οικονομικών , υπέρ της 
ΤΙίθ δαπννα ΒαπΙς ϋηιίίβά ως Αντιπροσώπου (Αηβηί) των 
Τραπεζών, του Διαμεσολαβητή (Αγγ3Π9θγ) που αναφέρο- 
νται κατωτέρω, και υπέρ του εν λόγω Διαμεσολαβητού και 
Τραπεζών. 

ΓΙΝΕΤΑΙ ΑΝΑΦΟΡΑ στην Σύμβαση Δανείου (η "Σύμβαση 
Δανείου") που συνήφθη την ή θα συναφθεί περίπου στις 
22 Δεκεμβρίου 1998 μεταξύ της Ελληνικής Αεροπορικής 
Βιομηχανίας Α.Ε. (Ε.Α.Β) ( ο "Δανειζόμενος") των Τραπε¬ 
ζών όπως ορίζονται στην εν λόγω Σύμβαση Δανείου, του 
Διαμεσολαβητή όπως ορίζεται στην εν λόγω Σύ μβαση Δα¬ 
νείου, των Διαχειριστών όπως ορίζονται στην εν λόγω 
Σύμβαση Δανείου, και υμών ως Αντιπροσώπου, δυνάμει 
της οποίας οι Τράπεζες συμφώνησαν να χορηγήσουν ένα 
Δάνειο στον Δανειζόμενο σε Γιέν Ιαπωνίας ποσού κεφα¬ 
λαίου μέχρι Υ 2.000.000.000 με την εφαρμογή των όρων 
που προϋπάοχουν στο παρόν (όπως παρέχονται σ’ αυτό) 
περιλαμβανομένης και της εκτέλεσης αυτής της Εγγύη¬ 
σης. 

Οροι των οποίων παρέχεται ο ορισμός στην Σύμβαση 
Δανείου θα έχουν την ίδια έννοια στην παρούσα, εκτός 
εάν προκύπτει διαφορετικά από τα συμφραζόμενα. 

Η ΠΑΡΟΥΣΑ ΕΓΓΥΗΣΗ ΠΙΣΤΟΠΟΙΕΙ τα ακόλουθα: 

1. (α) Εναντι της υπό των Τραπεζών, του Διαμεσολαβη¬ 
τή, του Αντιπροσώπου συνάψεως της Συμβάσεως Δανεί¬ 
ου και της συμφωνίας αυτών να χορηγήσουν το Δάνειο 
στον Δανειζόμενο υπό τους όρους και τις προϋποθέσεις 
που καθορίζονται στην Σύμβαση Δανείου, το Ελληνικό 
Δημόσιο δια της παρούσης αμετάκλητα και ανεπιφύλα¬ 
κτα εγγυάται προς υμάς ως Ανππρόσωπο προς τον Δια¬ 
μεσολαβητή , προς τις Τράπεζες και προς τους αντιστοί¬ 
χους διαδόχους, υποκατάστατους, εκδοχείς και προς ους 
η μεταβίβαση (έκαστος ο "Δικαιούχος" και όλοι οι "Δικαι¬ 
ούχοι") την προσήκουσα και ακριβόχρονη καταβολή οιων- 
δήποτε ποσών (στο νόμισμα που προβλέπει η Σύμβαση 

Δανείου) τα οποία καθίστανται ή πρόκειται να καταστούν 
απαιτητά (είτε διότι κατέστησαν ληξιπρόθεσμα κατά την 
Σύμβαση Δανείου ή προώρως ή καθ’ οποιοδήποτε άλλο 
τρόπο) δυνάμει της Συμβάσεως Δανείου. 

(β) Εάν και οποτεδήποτε ο Δανειζόμενος δεν καταβάλει 
οποιοδήποτε ποσό σε κάποιο Δικαιούχο δυνάμει της Συμ¬ 
βάσεως Δανείου κατά την ημερομηνία που αυτό οφείλε¬ 
ται . το Ελληνικό Δημόσιο θα καταβάλει πάραυτα το ανω¬ 
τέρω ποσό στον Αντιπρόσωπο για τους εν λόγω Δικαιού¬ 
χους κατά τα μέρη που τους αναλογούν στο νόμισμα, στα 
ποσά και με τον τρόπο που προβλέπεται στην Σύυβαση 
Δανείου ότι ο Δανειζόμενος θα πραγματοποιεί βάσει αυ¬ 
τής, πληρωμές ως προς τις οποίες είναι υπερήμερος κα¬ 
τά τα ανωτέρω, ούτως ώστε το χρηματικό ποσό που θα 
καταβληθεί με αυτόντον τρόπο από το Ελληνικό Δημόσιο 
να είναι εκείνο το ποσό που θα προκύψει μετά από τις α- 
πομειώσεις ή τις παρακρατήσεις πάσης φύσεως τις οποί¬ 
ες θα υποχρεωθεί το Ελληνικό Δημόσιο να διενεργήσει 
στο μέλλον (και το Ελληνικό Δημόσιο επιβεβαιώνει δια της 
παρούσης οτι δεν απαιτείται να διενεργηθεί οποιαδήποτε 
απομείωση η παρακράτηση από οποιαδήποτε καταβολή 
που ενδέχεται να κάνει βάσει της παρούσης) ούτως ώστε, 
κάθε Δικαιούχος να λάβει τα ίδια χρηματικά ποσά έναντι 
του κεφαλαίου, του τόκου, των αμοιβών και άλλων χρη¬ 
ματικών ποσών που θα εισπράπονταν από τους Δικαιού¬ 
χους ως εάν οι καταβολές αυτές είχαν διενεργηθεί προ- 
σηκόντως από τον Δανειζόμενο σύμφωνα με τους όρους 
της Σύμβασης Δανείου. Πιστοποιητκό που εκδίδεται από 
υπάλληλο του Αντιπροσώπου και αφορά τα ποσά που α- 
να πάσα στιγμή οφείλονται από το Ελληνικό Δημόσιο κα¬ 
τά την παρούσα, θα συνιστά κατ αρχήν (ρππι&ίαοίθϊ από¬ 
δειξη του περιεχομένου του ελλείψει προδήλου σφάλμα¬ 
τος. 

(ν) Η παρούσα Εγγύηση θα είναι μία διαρκής Εννυηση 
και συνεπώς θα παραμείνει σε ισχύ μέχρις οτου ολα τα ο- 
φειλόμενα χρηματικά ποσά κατά τους όρους της Σύμβα¬ 
σης Δανείου έχουν εξοφληθεί αμετάκλητα και καθ' ολο¬ 
κληρία και δεν θα επηρεάζεται καθ’ οιονδήποτε τρόπο α¬ 
πό την ύπαρξη οιασδήποτε άλλης ασφάλειας κάθε 
φυσεως την οποίαν παρεχωρησε καθ’ οιονδήποτε τροπο 
ο Δανειζόμενος σε οιονδήποτε Δικαιούχο. 

(δ) Δίχως να παραβλάπτονται τα δικαιώματα των Δικαι¬ 
ούχων κατά του Δανειζομένου ως πρωτοφειλέτου, το Ελ¬ 
ληνικό Δημόσιο θα θεωρείται, στην σχέση μεταξύ των Δι¬ 
καιούχων και του Ελληνικού Δημοσίου, ως πρωτοφειλέ- 
της αναφορικά με τις υποχρεώσεις του κατά την παρούσα 
και όχι απλώς ως εγγυητής, και επομένως το Ελληνικό 
Δημόσιο δεν θα απαλλάσσεται, ελευθερώνεται ή θα απο- 
δεσμέυεται της ευθύνης του ούτε η ευθύνη και οι υπο¬ 
χρεώσεις του Ελληνικού Δημοσίου θα επηρεάζονται από 
οποιαδήποτε πράξη ή γεγονός το οποίο δεν θα απήλλα- 
σε, ελευθέρωνε ή αποδέσμευε τον πρωτοφειλέτη. Επι¬ 
πλέον, η ευθύνη του Ελληνικού Δημοσίου έναντι των Δι¬ 
καιούχων, δεν θα αποδυναμώνεται ούτε θα αίρεται εξ αι¬ 
τίας τυχόν παράλειψης άσκησης δικαιώματος ή ανοχής 
σχετικά με τον χρόνο ή την εκπλήρωση ή τυχόν άλλης α¬ 
νοχής που επιδεικνύεται από οιονδήποτε Δικαιούχο προς 
τον Δανειζόμενο ή εξ αιτίας παραιτήσεως κάποιου Δικαι¬ 
ούχου από οποιαδήποτε εκ των προϋποθέσεων που πα¬ 
ρατίθενται στο Αρθρο 4 της Συμβάσεως Δανείου ή των 
προϋποθέσεων που συνοδεύουν μία τέτοια παραίτηση ή 
εξ αιτίας τυχόν τροποποιήσεων των όρων της Συμβάσεως 
Δανείου ή εξ αιτίας πράξεως ή παραλείψεως η οποία, αν 


δεν υπήρχε η παρούσα διάταξη, θα ήταν δυνατόν να επε¬ 
νεργήσει ώστε να απαλλάξει το Ελληνικό Δημόσιο από τις 
υποχρεώσεις του κατά την παρούσα ή να άρει τις υπο¬ 
χρεώσεις του αυτές. 

(ε) Η παρούσα Εγγύηση δεν θα επηρεάζεται από την λύ¬ 
ση ή από την θέση σε εκκαθάριση του Δανειζόμενου ή 
από τον διορισμό συνδίκου ή από περιστάσεις οι οποίες ε¬ 
πηρεάζουν τις υποχρεώσεις του να ανταποκριθεί στις ευ¬ 
θύνες του, περιλαμβανομένων, άνευ περιορισμού, οποι¬ 
οσδήποτε μη προσήκουσας άσκησης ή έλλειψης ικανό- 
τητος εκπροσωπήσεως / εξουσιοδοτήσεως ή εταιρικής 
εξουσίας ή παραβάσεως καθήκοντος, εκ μέρους προσώ¬ 
που το οποίο εμφανίζεται ως ενεργών για λογ/σμό του 
Δανειζόμενου, ή οιουδήποτε νομικού ή άλλου πεοιοοι- 
σμού ή μεταβολής του καταστατικού του Δανειζομένου ή 
ελαττώματος ή μη προσήκουσας άσκησης της δανειολη¬ 
πτικής εξουσίας (όοιτοννίηθ ροννθή αυτού η ακυροτητος 
τυχόν εγγράφων ή ασφαλειών παραδοθέντων προς οποι- 
οδήποτε Δικαιούχο. Στην περίπτωση που επισυμβεί οιο- 
δήποτε από τα ανωτέρω γεγονότα ή οποιαδήποτε άλλη 
πράξη ή γεγονός συνεπεία των οποίων ο Δανειζόμενος α- 
πωλέσει την αυτοτελή νομική προσωπικότητά του, το Ελ¬ 
ληνικό Δημόσιο θα καταστεί υπόχρεο στους Δικαιούχους 
για την καταβολή από τον Δανειζόμενο όλων των χρηυα- 
τικών ποσών που θεωρούνται οοειλόυενα από τον Δανει¬ 
ζόμενο κατά την Σύμβαση Δανείου, ως εάν το Ελληνικό 
Δημόσιο ήταν πρωτοφειλέτης. 

(στ) Το Ελληνικό Δημόσιο θα δικαιούται αλλά δεν θα 
ασκήσει το δικαίωμα του υποκατάστασης στα δικαιώυατα 
των Δικαιούχων κατά του Δανειζουένου υπό την Σύμβαση 
Δανείου, ούτε θα ειαφανίσει απαιτήσεις σε περίπτωση λύ¬ 
σης η εκκαθάρισης του Δανειζομένου κατ’αντανωνισυό 
υε εκείνες αυτές των Δικαιούχων, εως ότου ολοι οι Δικαι¬ 
ούχοι υα έχουν λάβει το πλήρες ποσό των αντιστοίχων α- 
παιτησεών τους υπό την παρούσα Εγγύηση. 

(ζ) Η παρούσα Εγγύηση θα ισχύει επιπρόσθετα υε. και 
όχι εις υποκατάσταση ή αντικατάσταση, οιωνδήποτε δι¬ 
καιωμάτων τα οποία έχει ενδεχομένως οποιοσδήποτε Δι¬ 
καιούχος συμφώνως προς ή δυνάμει της Συμβάσεως Δα¬ 
νείου, και δύναται να εκτελεσθεί χωρίς προηγουμένως να 
ασκηθούν τα δικαιώματα αυτά η να ληφθουν μέτρα ή δι¬ 
καστικές ενέργειες κατά του Δανειζουένου. 

(η) Το Ελληνικά Δημόσιο δια της παρούσης βεβαιώνει ό¬ 
τι οιοσδήποτε εκ των Δικαιούχων δύναται κατά πάντα 
χρόνο να υποκαταστήσει (ευόβΐϊΐυΐθ), εκχωρήσει ή μετα¬ 
βιβάσει το σύνολο ή τμήμα των δικαιωμάτων, ωφελημά¬ 
των και υποχρεώσεων αυτού ή αυτών υπό την Σύμβαση 
Δανείου σύμφωνα με το άρθρο 30 της ιδίας, και επίσης το 
Ελληνικό Δημόσιο συμφωνεί διατης παρούσης ότι καμμία 
ως άνω υποκατάσταση, εκχώρηση ή μεταβίβαση δεν θα ε¬ 
πηρεάσει καθ' οιονδήποτε τρόπο τις υποχρεώσεις του 
Δημοσίου υπό την παρούσα Εγγύηση και ότι η Εγγύηση 
αυτή θα εξακολουθήσει να είναι σε ισχύ υπό τους αυτούς 
όρους και προϋποθέσεις υπέρ των εν λόγω εκδοχέων και 
/ ή των προς ούς η μεταβίβαση, κατά περίπτωση. Το Ελ¬ 
ληνικό Δημόσιο περαιτέρω ορίζει τον Αντιπρόσωπο ως 
αρμόδιο για να παραλαμβάνει και να συνυπογράφει το κα¬ 
θένα Πιστοποιητικό Μεταβίβασης ως αντιπρόσωπός του 
προς τον σκοπό πιστοποίησης και αποδοχής παραλαβής 
αυτού σύμφωνα με το Αρθρο 30 της Σύμβασης Δανείου. 

(θ) Το Ελληνικό Δημόσιο δια της παρούσης περαιτέρω 
συμφωνεί με τον Αντιπρόσωπο του Διαμεσολαβητή, τους 
Διαχειριστές και κάθε μία Τράπεζα να αποζημιώσει καθέ- 

να Δικαιούχο για οποιαδήποτε ζημιά υποστεί ως αποτέλε¬ 
σμα οιασδήποτε δικαστικής απόφασης ή διαταγής ήθελε 
εκδοθεί ή χορηγηθεί για την πληρωμή οιουδήποτε οφει- 
λομένου δυνάμει της παρούσης χρηματικού ποσού και η 
οποία απόφαση ή διαταγή θα είναι εκπεφρασμένη σε νό¬ 
μισμα διαφορετικό από το νόμισμα στο οποίο οφείλετο να 
καταβληθεί. Η παραπάνω αποζημίωση αποτελεί μία ξε¬ 
χωριστή και ανεξάρτητη υποχρέωση του Ελληνικού Δη¬ 
μοσίου και θα εφαρμόζεται ανεξάρτητα από τυχόν ανοχή 
ή αναστολή που εκάστοτε θα χορηγηθεί στο Ελληνικό Δη¬ 
μόσιο και θα εξακολουθεί να υφίσταται σε πλήρη ισχύ και 
ενέργεια ανεξάρτητα από τυχόν ως άνω δικαστική από¬ 
φαση ή διαταγή όπως παροαναφέρθηκε. 

2. Το Ελληνικό Δημόσιο αναλαμβάνει να διασφαλίσει ό¬ 
τι ανά πάσα στιγμή οι απαιτήσεις καθενός Δικαιούχου κα¬ 
τά του Ελληνικού Δημοσίου δυνάμει της παρούσας Εγ¬ 
γύησης θα απολαμβάνουν της αυτής μεταχείρισης (ραπ 
ραεευ) ως προς την προτεραιότητα πληρωμής με τις α¬ 
παιτήσεις όλων των άλλων εγχειρογράφων και μη υποκεί¬ 
μενων (ευόοΓόίηαίθό) πιστωτών σχετικά με το παρόν ή 
μελλοντικό Εξωτερικό Χρέος του Ελληνικού Δημοσίου. 

3. Ολες οι καταβολές που θα γίνουν από το Ελληνικό Δη¬ 
μόσιο κατά την παρούσα θα διενεργηθούν δίχως καμμία 
απομείωση ή παρακράτηση αλλά εάν (ι) το Ελληνικό Δη¬ 
μόσιο υποχρεούται εκ του νόμου να προβεί σε τυχόν α¬ 
πομείωση ή παρακράτηση από ποσό οφειλόμενο σε οποι- 
οδήποτε Δικαιούχο κατά την παρούσα ή (ιι) οποιοσδήπο¬ 
τε Δικαιούχος υποχρεούται εκ του νόμου να καταβάλλει 
ποσό επί ή σχετικά με (α) οιοδήποτε ποσό που ο Δικαιού¬ 
χος εισέπραξε ή δικαιούται να εισπράξει από το Ελληνικό 
Δημόσιο βάσει της παρούσας ή (β) οιαδήποτε ποσά οφει- 
λόμενα κατά την παρούσα λόγω φόρου (εξαιρέσει φόρου 
επί του συνολικού καθαρού εισοδήματος ενός τέτοιου Δι¬ 
καιούχου που επιβλήθηκε στο κράτος όπου το κεντρικό 
κατάστημα του Δικαιούχου αυτού ήτο κατάστημα δια του 
οποίου διενεργείται ή 6α διενεργείται το παρόν Δάνειο 
(ΕαοίΙίΙγ Οίίίοθ) είναι εγκατεστημένο ή φόρου εισοδήμα¬ 
τος, ή ειδικού φόρου τραπεζικών εργασιών ή παρόμοιου 
φόρου του Ελληνικού Δημοσίου με τον οποίο επιβαρύν¬ 
θηκε κάποιος Δικαιούχος ως άμεσο αποτέλεσμα του νε- 
γονότος ότι ο Δικαιούχος αυτός διαθέτει μόνιμη εγκατά¬ 
σταση στο Ελληνικό Κράτος, εγκατάσταση π οποία ένει ή 
είχε άμεση ανάμειξη στην συμμετοχή του Δικαιούχου αυ¬ 
τού στο Δάνειοί π καθ’ οιονδήποτε άλλο τρόπο, τότε το 
ποσό που οφείλεται από το Ελληνικό Δημόσιο προς τον εν 
λόνω Δικαιούνο νια το οποίο απαιτείται να γίνει π απουεί- 
ωση ή παρακράτηση ή η καταβολή αυτή, θα προσαυξηθεί 
κατά τέτοιο ποσό ώστε να διασφαλισθεί ότι μετά την διε¬ 
νέργεια αυτής της απομείωσης, παρακράτησης ή κατα¬ 
βολής ο εν λόγω Δικαιούχος θα εισπράξει και θα δικαιού¬ 
ται να λάβει ελεύθερο από κάθε τέτοια επιβάρυνση ως 
προαναφέρθηκε ένα καθαρό ποσό ίσο με το ποσό που θα 
εισέπραττε και θα είχε το δικαίωμα να λάβει αν δεν διε- 
νεργείτο ουδεμία τέτοια απομείωση , παρακράτηση ή 
πληρωμή. 

4. Ολες οι καταβολές που θα διενεργηθούν από το Ελ¬ 
ληνικό Δημόσιο σύμφωνα ή σχετικά με την παρούσα Εγ¬ 
γύηση θα γίνουν στο νόμισμα στα ποσά και άλλως κατά 
τον τρόπο και στο μέρος όπου ο Δανειζόμενος απαιτείται 
να διενεργήσει καταβολές βάσει της Συμβάσεως Δανεί¬ 
ου. 

5. Εάν, οποτεδήποτε, κάποια διάταξη της παρούσας εί¬ 
ναι ή καταστεί παράνομη, ανίσχυρη ή μη εκτελεστή υπό ο¬ 


ποιαδήποτε άποψη κατά το δίκαιο οιουδήποτε κράτους 
που προβλέπεται στην παρούσα Εγγύηση , από το γεγο¬ 
νός αυτό δεν θα επηρεασθεί ή θα παρακωλυθεί καθ ’ οιον- 
δήποτε τρόπο ούτε η νομιμότητα ή εγκυρότητα και η ε- 
κτελεστότητα των υπολοίπων διατάξεων της παρούσης, 
ούτε η νομιμότητα, η εγκυρότητα ή η εκτελεστότητα της 
διατάξεως αυτής υπό το δίκαιο οποιουδήποτε άλλου κρά¬ 
τους. 

6. (α) Το Ελληνικό Δημόσιο δηλώνει και εγγυάται προς 
τους Δικαιούχους ότι: 

(ί) Το Ελληνικό Δημόσιο έχει την εξουσία να συνάψει και 
να εκπληρώσει τις υποχρεώσεις του κατά την παρούσα 
Εγγύηση και τις προβλεπόμενες από την παρούσα συ¬ 
ναλλαγές και έ χει προβεί σε όλες τις απαραίτητες ενέρ¬ 
γειες προκειμένου να εξουσιοδοτήσει την σύναψη και την 
εκπλήρωση της παρούσας Εγγύησης και των προβλεπο- 
μένων στην παρούσα συναλλαγών 
(ϋ) Η παρούσα Εγγύηση συνιστά νόμιμη, ισχυρή και δε¬ 
σμευτική υποχρέωση του Ελληνικού Δημοσίου εκτελεστή 
σύμφωνα με τους όρους της. 

(ίϋ) Η υπογραφή και η χορήγηση της παρούσης Εγγυή- 
σεως και η εκπλήρωση των συναλλαγών που προβλέπο- 
νται σ’ αυτή δεν παραβαίνουν ούτε θα παραβαίνουν οποι- 
οδήποτε νόμο, κανονισμό ή κρατική ή δικαστική απόφαση 
ή το Σύνταγμα του Ελληνικού Κράτους και δεν τελούν ή α¬ 
πολήγουν σε σύγκρουση ή ανακολουθία με την επιβολή ο- 
ποιουδήποτε βάρους επί ή την δέσμευση (ΓβηυίείΙίοη) πε¬ 
ριουσιακών στοιχείων του Ελληνικού Δημοσίου, ούτε συ- 
νιστούν παράβαση κατά τας διατάξεις οποιουδήποτε 
νόμου, έγγραφης συμφωνίας, εγγράφου συστάσεως κα¬ 
ταπιστεύματος (ΐΓυεί) ή ασφαλείας (όοπά), συμβάσεως ή 
άλλων εγγράφων, διακανονισμών ή υποχρεώσεων στα ο¬ 
ποία το Ελληνικό Δηυόσιο είναι συμβαλλόμενο μέρος ή με 
τα οποία δεσμεύεται το ίδιο ή περιουσιακά του στοιχεία ή 
στα οποία ενδεχομένως υπόκειται το Ελληνικό Δημόσιο. 

(ίν) Δεν έχει επέλΰει γεγονός το οποίο συνιστά παράβα¬ 
ση δυνάμει συμβάσεως ή εγγράφου σχετιζομένου με το 
Εξωτερικό Χρέος, στο οποίο το Ελληνικό Δημόσιο είνια 
συμβαλλόμενο μέρος ή βάσει του οποίου το Ελληνικό Δη¬ 
μόσιο δεσυεύεται και δεν ένει επέλθει νενονός το οποίο, 
κατόπιν γνωνστοποιήσεως, παρόδου προθεσμίας, ή άλ¬ 
λης ποούποθέσεως ενδέχεται να αποτελέσει παράβαση 
δενάμει ή αναφορικά με οποιαδήποτε τέτοια σύμβαση ή 
έννοαωο. 

(ν) Ολ&ς οι εγκρίσεις και οι άλλες προϋποθέσεις που α¬ 
παιτούνται ή ενδείκνυται σχετικά υε την σύναώη. εκτέλε¬ 
ση, εγκυρότητα και εκτελεστότητα της παρούσας Εγγυή- 
σεως και των συναλλαγών που προβλέπονται σ’ αυτήν έ¬ 
χουν ληφθεί ή εκπληρωθεί και βρίσκονται σε πλήρη ισχύ 
και παράγουν πλήρη αποτελέσματα. 

(νί) Δεν βρίσκεται σε εξέλιξη δικαστική αντιδικία, διαιτη¬ 
σία ή διοικητική διαδικασία, ούτε εκκρεμούν ή επαπειλού- 
νται, δια των οποίων ενδεχομένως να ετίθετο υπό αμφι¬ 
σβήτηση η εγκυρότητα ή η εκπλήρωση των υποχρεώσε¬ 
ων του Ελληνικού Δημοσίου δυνάμει της παρούσης. 

(νϋ) (Α) Το Ελληνικό Δημόσιο υπόκειται στο αστικό δί¬ 
καιο όσον αφορά όλες τις υποχρεώσεις του βάσει της πα¬ 
ρούσας Εγγυήσεως. 

(Β) Η υπογραφή, παράδοση, εκπλήρωση και τήρηση α¬ 
πό το Ελληνικό Δημόσιο των όρων της παρούσας Εγγύη¬ 
σης συνιστούν ιδιωτικές και εμπορικές πράξεις και όχι κυ¬ 
βερνητικές πράξεις ή πράξεις δημοσίου δικαίου, και το 
Ελληνικό Δημόσιο δεν χαίρει, κατά το ελληνικό δίκαιο, δι- 

καιώματος ασυλίας από επίδοση δικογράφου, δωσιδικία, 
αγωγή, απόφαση, συμψηφισμό, ανταπαίτηση ή άλλη νό¬ 
μιμη διαδικασία αναφορικά με την παρούσα εγγύηση, πέ¬ 
ραν αυτών που προβλέπονται στην παράγραφο (Γ) κατω¬ 
τέρω. 

(Γ) Κατά το Ελληνικό Δίκαιο, η περιουσία του Δημοσίου 
που βρίσκεται στο Ελληνικό Κράτος, δεν μπορεί να κατα¬ 
σχεθεί ούτε μπορεί να γίνει αναγκαστική εκτέλεση κατ’ 
αυτής. Η περιουσία του Δημοσίου που βρίσκεται εκτός 
της Ελληνικής επικράτειας δεν απολαύει, κατά το Ελληνι¬ 
κό Δίκαιο, οποιουδήποτε δικαιώματος ασυλίας από επί¬ 
δοση δικογράφου, δωσιδικία, αγωγή, απόφαση, συμψη¬ 
φισμό, ανταπαίτηση ή άλλη νόμιμη διαδικασία αναφορικά 
με τις υποχρεώσεις του Ελληνικού Δημοσίου υπό την πα¬ 
ρούσα Εγγύηση, εκτός από την ασυλία που ενδέχεται να 
απονεμηθεί στο έδαφος οποιουδήποτε κράτους στις ε¬ 
γκαταστάσεις διπλωματικής αποστολής της Ελληνικής 
Δημοκρατίας, στον εξοπλισμό και στα άλλα περουσιακά 
στοιχεία που βρίσκονται εντός των εγκαταστάσεων αυ¬ 
τών, καθώς και στα μεταφορικά μέσα της εν λόγω απο¬ 
στολής και 

(Δ) Στον βαθμό, που είναι δυνατόν, σε οποιοδήποτε άλ¬ 
λο κράτος (εκτός του Ελληνικού) όπου τυχόν κινηθούν ο¬ 
ποτεδήποτε δικαστικές διαδικασίες σχετικά με την πα¬ 
ρούσα Εγγύηση, να απονεμηθεί στο Ελληνικό Δημόσιο ή 
σε περιουσιακά στοιχεία αυτού δικαίωμα ασυλίας το ο¬ 
ποίο δεν αναφέρεται ρητώς στο Αρθρο 6 (νϋ) (Γ) της πα- 
ρούσης Εγγυήσεως (είτε ζητηθεί, είτε όχι), η παραίτηση 
που περιλαμβάνεται στο Αρθρο 12 (β) της παρούσης δε¬ 
σμεύει αμετάκλητα το Ελληνικό Δημόσιο. 

(νίϋ) Η αμετάκλητη υπαγωγή του Ελληνικού Δημοσίου 
στην δικαιοδοσία των Δικαστηρίων της Αγγλίας είναι νό¬ 
μιμη, ισχυρή και δεσμευτική. 

(ίχ) Ολες οι πληρωμές που πρέπει να γίνουν από το Ελ¬ 
ληνικό Δημόσιο σύμφωνα με την παρούσα Εγγύηση θα 
διενεργηθούν ελεύθερες και απαλλαγμένες και δίχως α- 
πομειώσεις ή παρακρατήσεις λόγω, υφισταμένων φόρων 
υπέρ του Ελληνικού Δημοσίου, εκτός από τον φόρο εισο¬ 
δήματος ή τον ειδικό φόρο τραπεζικών εργασιών όπου η 
σχετική καταβολή γίνεται έναντι τόκων προς ή για λογα¬ 
ριασμό Τράπεζας που έχει μόνιμη εγκατάσταση στο Ελ¬ 
ληνικό Κράτος και η μόνιμη εγκατάσταση έχει άμεσα α- 
ναμειχθεί στο Δάνειο που χορηγείται δυνάμει της Συμβά- 
σεως Δανείου. 

(χ) Δεν οφείλονται χαρτόσημο, τέλη εγγραφής ή παρό¬ 
μοιοι φόροι προς το Ελληνικό Δημόσιο σε σχέση με την 
παρούσα Εγγύηση. 

(χί) Οι υποχρεώσεις του Ελληνικού Δημοσίου δυνάμει 
της παρούσης απολαμβάνουν της ίδιας τουλάχιστον με¬ 
ταχείρισης (ραπ ραεευ) με όλες τις άλλες μη ασφαλισμέ¬ 
νες και μη υποκείμενες (υηευόοΓάίηαΙθά) οφειλές του. 

(χϋ) Σε οποιαδήποτε διαδικασία που θα κινηθεί εντός 
του Ελληνικού Κράτους για την εκτέλεση της παρούσης 
Εγγυήσεως, η επιλογή του Αγγλικού δικαίου ως δικαίου 
διέποντος την παρούσα Εγγύηση θα αναγνωρίζεται και 
θα εφαρμόζεται και απόφαση η οποία θα εκδοθεί στην Αγ¬ 
γλία, θα αναγνωρίζεται και θα κηρύσσεται εκτελεστή. 

(χϋί) Το Ελληνικό Δημόσιο δια της παρούσας δηλώνει ό¬ 
τι σύμφωνα με τους όρους του Αρθρου 223 (1) (β) της 
Συνθήκης ΕΚ, η χορήγηση της παρούσας Εγγύησης προς 
τους Δικαιούχους συνιστά μέτρο αναγκαίο για την προ¬ 
στασία των ουσιωδών συμφερόντων και των επιταγών α¬ 
σφαλείας του Ελληνικού Κράτους, καθώς υποστηρίζει τις 


στρατιωτικές δραστηριότητες του Δανειζομένου. 

(β) Οι δηλώσεις και οι εγγυήσεις που παρατίθενται στο 
Αρθρο 6 (α) , ανωτέρω, θα εξακολουθήσουν να υφίστα- 
νται και μετά την υπογραφή της παρούσας Εγγύησης και 
καθενός Πιστοποιητικού Μεταβίβασης και μετάτηνχορή- 
γηση του Δανείου σύμφωνα με την Σύμβαση Δανείου, και 
θα θεωρούνται ότι επαναλαμβάνονται σε κάθε ημερομη¬ 
νία για όσο χρόνο οποιαδήποτε ποσά εκκρεμούν ή δύνα- 
ται να θεωρούνται εκκρεμή βάσει της παρούσας ή βάσει 
της Συμβάσεως Δανείου ή βάσει οποιοσδήποτε Δεσμεύ- 
σεως (ΟοπιπιίΙηίθηΙ) η οποία εξακολουθεί να ισχύει δυνά¬ 
μει της ανωτέρω Σύμβασης Δανείου, σχετικά με γεγονό¬ 
τα και περιστάσεις του χρόνου εκείνου, ως εάν πραγμα¬ 
τοποιούντο την εκάστοτε ως άνω χρονική στιγμή. 

7. Το Ελληνικό Δημόσιο αναλαμβάνει για όσο χρονικό 
διάστημα κάποιο ποσό απομένει προς ανάληψη βάσει της 
Συμβάσεως Δανείου ή παραμένει σε εκκρεμότητα (ουί- 
εΐαηάίηρ) ή είναι πληρωτέο βάσει της Συμβάσεως Δανεί¬ 
ου ή της παρούσης Εγγυήσεως : 

(α) Να ενημερώνει αμέσως τον Αντιπρόσωπο για τυχόν 
Παράβαση (ΟθίαυΙΙ) ή Πιθανή Παράβαση πληροφορώ¬ 
ντας συγχρόνως τον Αντιπρόσωπο για οποιαδήποτε ε¬ 
νέργεια στην οποία έχει προβεί ή στην οποία προτίθεται 
να προβεί σχετικά με αυτή. 

(β) Να λαμβάνει και να τηρεί σε πλήρη ισχύ και ενέργεια 
όλες τις εγκρίσεις που τυχόν απαιτούνται κατά τους νό¬ 
μους του Ελληνικού Κράτους, που θα θεωρηθούν ενδε¬ 
χομένως απαραίτητες ή ενδεικνυόμενες, για την εκπλή¬ 
ρωση και τήρηση από το Ελληνικό Δημόσιο όλων των υ- 
ποχρεώσεώντου βάσει της παρούσης Εγγυήσεως ή / και 
για την ισχύ και εκτελεστότητα της παρούσας Εγγυήσε- 
ως, και να συμμορφώνεται με τους όρους αυτών. 

8. Καθ’ όσον χρόνο οποιοδήποτε ποσό απομένει προς 
ανάληψη κατά την Σύμβαση Δανείου ή παραμένει σε εκ¬ 
κρεμότητα ή είναι πληρωτέο κατά την Σύμβαση Δανείου ή 
κατά την παρούσα Εγγύηση, το Ελληνικό Δημόσιο δεν θα 
συστήσει ούτε θα επιτρέψει να υφίσταται οιοδήποτε βά¬ 
ρος και θα διασφαλίσει ότι καμμία από τις υποδιαιρέσεις 
του (εηθηοίθδ) δεν θα συστήσει ούτε θα επιτρέψει να υφί- 
σταται οιοδήποτε βάρος επί του συνόλου ή μέρους των 
παρόντων ή μελλόντων εισοδημάτων ή περιουσιακών 
στοιχείων του, χωρίς την προηγούμενη έγγραφη συναί¬ 
νεση Εντέλλουσας Ομάδας, πέραν των Επιτρεπομένων 
Βαρών. 

9. Το Ελληνικό Δημόσιο συμφωνεί και αποδέχεται πλή¬ 
ρως και ανεπιφύλακτα το σύνολο του περιεχομένου της 
Συμβάσεως Δανείου και συγκεκριμένα, χωρίς όμως να ε¬ 
πηρεάζεται η γενικότητα των ανωτέρω : 

α) Αποδέχεται και συμφωνεί να δεσμεύεται από τους ό¬ 
ρους των άρθρων 21 και 23 της Σύμβασης Δανείου, κατά 
το μέρος που αναφέρονται σε ποσά που θα καταβληθούν 
από αυτό ή θα εισπραχθούν από το ίδιο βάσει της παρού¬ 
σας Εγγυήσεως. 

Β) Αποδέχεται και συμφωνεί να δεσμεύεται από τις δια¬ 
τάξεις του Αρθρου 23 της Συμβάσεως Δανείου, ως αυτές 
σχετίζονται με την παρούσα Εγγύηση. 

γ) Αποδέχεται και συμφωνεί να δεσμεύεται από το άρ¬ 
θρο 30 της Συμβάσεως Δανείου, ως εάν ήτο ένα από τα 
συμβαλλόμενα μέρη της, και από την υποκατάσταση (εάν 
έχει εφαρμογή) που αναφέρεται στο άρθρο 30 καθώς και 
από καθένα Πιστοποιητικό Μεταβίβασης που εκδίδεται 
κατά το ανωτέρω άρθρο 30 έτσι ώστε σε σχέση με την πα- 

ρούσα Εγγύηση το εν λόγω άρθρο 30 και καθένα τέτοιο 
Πιστοποιητικό Μεταβίβασης να παράγει αποτελέσματα 
σύμφωνα με τους όρους τους και δια της παρούσης ορί¬ 
ζει τον Αντιπρόσωπο να λαμβάνει και να συνυπογράφει 
ως εκπρόσωπός του και για λογαριασμό του καθένα τέ¬ 
τοιο Πιστοποιητικό Μεταβίβασης προς τον σκοπό απο- 
δείξεως και αποδοχής παραδόσεως καθενός εν λόγω Πι¬ 
στοποιητικού Μεταβιβάσεως. 

10. Η Εγγύηση αυτή είναι δεσμευτική και τίθεται σε ισχύ 
προς όφελος των Δικαιούχων και των αντιστοίχων διαδό¬ 
χων, υποκαταστατών και εκδοχέωντους. 

11. Καθεμιά Τράπεζα δύναται να γνωστοποιεί σε πιθανό 
εκδοχέα ή σε οποιοδήποτε πρόσωπο που δύναται άλλως 
να συμβληθεί με την εν λόγω Τράπεζα σχετικά με την πα¬ 
ρούσα Εγγύηση (περιλαμβαναμένης δια της υπογραφής 
Πιστοποιητικού Μεταβίβασης) οποιεσδήποτε πληροφο¬ 
ρίες σχετικά με το Ελληνικό Δημόσιο, τις οποίες η εν λό¬ 
γω Τράπεζα κρίνει αρμόζουσες. 

12. (α) Η Εγγύηση αυτή θα διέπεται και θα ερμηνεύεται 
από το Αγγλικό Δίκαιο. 

(β) Το Ελληνικό Δημόσιο (καθ’ όλη την έκταση που επι¬ 
τρέπεται από τον νόμο) δια της παρούσης αμετάκλητα και 
ανεπιφύλακτα: 

ί) Παραιτείται οποιουδήποτε δικαιώματος ασυλίας του 
οποίου το ίδιο ή τα περιουσιακά του στοιχεία απολαύουν 
τώρα ή μπορεί εφεξής να αποκτήσουν σχετικά με οποιεσ- 
δήποτε δικαστικές ενέργειες που θα κινηθούν εναντίον 
αυτού ή εναντίον των περιουσιακών στοιχείων του σχετι¬ 
κά με την παρούσα Εγγύηση από τον Αντιπρόσωπο, τον 
Διαμεσολαβητή ή οποιαδήποτε Τράπεζα.. 

ϋ) Συμφωνεί ότι δεν θα επικαλεστεί καμμία ασυλία από 
τέτοιες διαδικασίες (οι οποίες θα θεωρούνται ότι περι¬ 
λαμβάνουν δίχως περιορισμό, αγωγή, κατάσχεση πριν 
την έκδοση αποφάσεως, άλλη κατάσχεση, λήψη αποφά- 
σεως, εκτέλεση ή άλλη εκτέλεση) για το ίδιο ή για λογα¬ 
ριασμό του ή αναφορικά με τα περιουσιακά του στοιχεία. 

μι) Συναινεί γενικά σε οποιεσδήποτε τέτοιες διαδικα¬ 
σίες, στην παροχή οποιοσδήποτε απαλλαγής (ΓβΙίθί) ή 
στην επίσπευση (ίεευθ οί αηγ ρΐΌοθβε) σχετικά με τις ως 
άνω διαδικασίες, περιλαμβανομένων δίχως περιορισμό 
της έκδοσης, της εκτέλεσης ή της αναγκαστικής εκτέλε¬ 
σης κατά οποιουδήποτε περιουσιακού στοιχείου (ανε¬ 
ξάρτητα από την χρήση ή την προτιθέμενη χρήση αυτού) 
οποιοσδήποτε διαταγής ή απόφασης που ενδέχεται να 
δοθεί ή να εκδοθεί για τις διαδικασίες αυτές και 
ίν) Ανεξαρτήτως των προεκτεθέντων δηλώνεται ρητά ό¬ 
τι σύμφωνα με τους νόμους του Ελληνικού Κράτους η πε¬ 
ριουσία του Ελληνικού Δημοσίου δεν υπόκειται σε εκτέ¬ 
λεση ή κατάσχεση εντός του Ελληνικού Κράτους και η 
προαναφερθείσα παραίτηση και συναίνεση δεν θα κατα¬ 
λαμβάνει την εν λόγω ασυλία ή οποιαδήποτε άλλη ασυλία 
σε οποιοδήποτε κράτος η οποία απονέμεται στις εγκατα¬ 
στάσεις διπλωματικών αποστολών του Ελληνικού Κρά¬ 
τους, στον εξοπλισμό ή σε άλλα περιουσιακά στοιχεία 
που βρίσκονται εντός των εγκαταστάσεων αυτών καθώς 
και στα μεταφορικά μέσα των εν λόγω αποστολών. 

(γ) Το Ελληνικό Δημόσιο αμετάκλητα συμφωνεί υπέρ 
και προς όφελος καθενός από τους Αντιπρόσωπο, τον 
Διαμεσολαβητή και τις Τράπεζες ότι τα Δικαστήρια της 
Αγγλίας θα έχουν δικαιοδοσία να εκδικάζουν και να απο¬ 
φασίζουν επί οποιοσδήποτε αγωγής, αιτήσεως ή άλλης 
διαδικασίας, και να επιλύουν οποιεσδήποτε διαφορές οι 
οποίες ενδέχεται να ανακύπτουν από την παρούσα Εγ¬ 


γύηση ή σε συνάρτηση με αυτήν και για τον σκοπό αυτό 
το Ελληνικό Δημόσιο αμετάκλητα υποβάλλεται στην δι¬ 
καιοδοσία των Δικαστηρίων αυτών. 

(δ) Το Ελληνικό Δημόσιο αμετάκλητα παραιτείται οιασ- 
δήποτε ενστάσεως ή αντιρρήσεως την οποίαν έχει τώρα 
ή θα έχει στο μέλλον σχετικά με τον ορισμό των Δικαστη¬ 
ρίων αυτών, ως εκτίθεται στην παράγραφο (γ) , να είναι 
αρμόδια να εκδικάζουν και να αποφασίζουν επί οποιοσ¬ 
δήποτε αγωγής, αιτήσεως ή άλλης διαδικασίας και να ε¬ 
πιλύουν οποιεσδήποτε διαφορές οι οποίες ενδέχεται να 
ανακύπτουν από την παρούσα Εγγύι ,^η ή σε συνάρτηση 
με αυτήν καθώς και οιασδήποτε ενστάσεως ή αντιρρήσε- 
ως ότι τα εν λόγω Δικαστήρια δεν είναι τα ενδεικνυόμενα 
ή τα αρμόζοντα Δικαστήρια. 

(ε) Το Ελληνικό Δημόσιο συμφωνεί ότι το δικόγραφο με 
το οποίο ασκείται οποιαδήποτε αγωγή, αίτηση ή κινείται 
άλλη διαδικασία στην Αγγλία δύναται να επιδοθεί στο Ελ¬ 
ληνικό Δημόσιο με παράδοσή του προς τον εκάστοτε Γ ε¬ 
νικό Πρόξενο του Ελληνικού Κράτους στο Λονδίνο ή προς 
οιονδήποτε από τους αναπληρωτές του. 

(στ) Η υπαγωγή στην δικαιοδοσία των προαναφερομέ- 
νων δικαστηρίων δεν θα (και δεν θα ερμηνεύεται με τρό¬ 
πο ώστε να) περιορίζει το δικαίωμα οποιουδήποτε από 
τους Αντιπρόσωπο ή Τράπεζες να κινήσουν διαδικασίες 
κατά του Ελληνικού Δημοσίου σε οποιοδήποτε άλλο αρ¬ 
μόδιο δικαστήριο, ούτε ή κίνηση διαδικασιών σε μία ή πε¬ 
ρισσότερες χώρες αποκλείει την κίνηση διαδικασιών σε ο- 
ποιοδήποτε άλλη χώρα είτε συγχρόνως είτε όχι. 

(ζ) Καμμία διάταξη της παρούσας δεν θα επηρεάζει την 
δυνατότητα επιδόσεως δικογράφων με οποιοδήποτε άλ¬ 
λο τρόπο επιτρεπόμενο από τον νόμο. 

(α) Το Ελληνικό Δημόσιο συμφωνεί ότι οποιαδήποτε α¬ 
νακοίνωση ή παράδοση εγγράφου κατά την παρούσα συ - 
μπεριλαμβανομένης ενδεικτικώς και της παρούσας Εγ¬ 
γύησης, θα διενεργείται στην Αγγλική γλώσσα ή θα συνο¬ 
δεύεται από μετάφραση στην Αγγλική γλώσσα, 
επικυρωμένη από υπάλληλο του Ελληνικού Δημοσίου, και 
σε περίπτωση συγκρούσεως θα υπερισχύει το Αγγλικό 
κείμενο. 

(β) Οποιαδήποτε επικοινωνία κατά την παρούσα θα διε- 
νεργείται εγγράφως (περιλαμβανομένου ίαχ, ΙθΙβχ ή επι¬ 
στολής). 

(γ) Οποιαδήποτε επικοινωνία ή έγγραφο πρόκειται να 
διενεργηθεί με το Ελληνικό Δημόσιο ή να παραδοθεί 
σ’αυτό , θα πρέπει (εκτός αν το Ελληνικό Δημόσιο έχει ο¬ 
ρίσει με έγγραφη προ δεκαπενθημέρου ειδοποίηση στον 
Αντιπρόσωπο άλλη διεύθυνση ή αριθμό) να απευθύνεται 
ή να παραδίδεται στο Ελληνικό Δημόσιο στην Διεύθυνση 
του Γ ενικού Λογιστηρίου του Κράτους (25η Δ/νση, Τμήμα 
Β), οδός Πανεπιστημίου και Κοραή 37, Αθήνα, Ελλάδα 
(ί&χ : 301-360 2329, ΙθΙθχ : 226604) και θα θεωρείται ότι έ¬ 
χει παραδοθεί (στην περίπτωση που κάποια επικοινωνία 
διενεργείται με τέλεξ) όταν απεστάλη και έχει ληφθεί επι¬ 
βεβαίωση ή (στην περίπτωση που κάποια επικοινωνία διε- 
νεργείται με ί3χ) όταν έχει ληφθεί ή (στην περίπτωση που 
κάποια επικοινωνία διενεργείται με επιστολή) όταν αφε- 
θεί στην διεύθυνση εκείνη ή (κατά περίπτωση) δέκα ημέ¬ 
ρες αφότου κατατεθεί στο ταχυδρομείο ως συστημένη ε¬ 
πιστολή με προπληρωμένο ταχυδρομικό τέλος πρώτης 
κλάσεως εντός φακέλλου που απευθύνεται στο Γενικό 
Λογιστήριο του Κράτους στην διεύθυνση εκείνη. 

Καθορίζουμε προμήθεια υπέρ του Δημοσίου 1% για την 
παρεχόμενη εγγύησή του, η οποία θα αποδίδεται από την 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΑΒ σύμφωνα με την αριθ. 2009593/1391/7.2.96 απόφα¬ 
ση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

Αριθ. Πρωτ. Δ4/644 (2) 

Τροποποίηση της Δ4/654/1986 απόφασης Υπουργού 
Εθν. Παιδείας και Θρησκευμάτων. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/1985 (ΦΕΚ 
167 τ.Α') «Δομή και Λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις». 

2. Το αριθμ. Φ. 2.1/2284/11.11.98 έγγραφο της Διεύ¬ 
θυνσης Πρωτοβάθμιας Εκπαίδευσης της Ν.Α. Φθιώτιδας. 

3. Την αριθ. ΣΤ 5/33/9.10.1996 (ΦΕΚ 937 Τ.Β714.10.96) 
απόφαση μεταβίβασης αρμοδιοτήτων του Πρωτοθυ- 
πουργού και του Υπουργού Εθνικής Παιδείας και Θρη¬ 
σκευμάτων στον Υφυπουργό. 

4. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη σε βάρος του Κρατικού Προϋ¬ 
πολογισμού, αποφασίζουμε. 

Τροποποιούμε την αριθ. Δ4/654/7.8.1986 (ΦΕΚ 
568/τ.Β’/9.9.1986) απόφαση «Καθορισμός της έδρας των 
Γραφείων Πρωτοβάθμιας Εκπαίδευσης» και καθορίζουμε 
ως έδρατου 2ου Γραφείου Π.Ε. Ν.Α. Φθιώτιδας τη Λαμία. 

Ως προς τον καθορισμό των περιοχών αρμοδιότητας 
του παραπάνω Γραφείου, ισχύουν οι Δ4/897/1986 και 
Δ4/445/1998, σχετικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1998 

Ο ν ΟΥΠΟΥΡΓΟΣ 

I. ΑΝΘΟΓΙΟΥΛΟΣ 
-♦- 

Αριθ. Πρωτ. Γ4/1387 (3) 

Αθλητικές Δραστηριότητες Σχολείων Δευτ/θμιας & 
Πρωτ/θυιας Εκπ/σης. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΟΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρου 47 παραγ. 2 και του άρθρου 
63 του Ν. 1566/1985 «Δομή και λειτουργία της 
Πρωτ/θμιας και Δευτ/θμιας Εκπαίδευσης και άλλες δια¬ 
τάξεις» ΦΕΚ 167 τ.Α/30.9.85 

2. Την Γ4/931/13.11.86 Κανονιστική Απόφαση περί 
«Σχολικών Αθλητικών Εκδηλώσεων» (ΦΕΚ 99 τ.Β7 
26.2.1987) που κυρώθηκε με το άρθρου 16τουΝ. 1824/88 
(ΦΕΚ 296 τ.Α'/30.12.88). 

3. Τις τροποποιήσεις των Κανονισμών των αθλημάτω ν 
της Καλαθοσφαίρισης και του Ποδοσφαίρου, αναφορικά 
με τον αριθμό των παικτών. 

4. Τις προτάσεις της Κεντρικής Επιτροπής (Κ.Ο.Ε.) Α¬ 
θλητικών Δραστηριοτήτων Σχολικού Έτους 1998-99 
(πράξη 9η/12.11.98), αποφασίζουμε. 

Τροποποιούμε τη Γ4/1770/30.11.93 απόφαση του 
ΥΠ.Ε.Π.Θ. ως ακολούθως: 


Α'. Τροποποιείται το εδάφιο α'της παραγράφου Π.2.4. 
ως ακολούθως: 

α’. Ομαδικά αθλήματα. Το κάθε σχολείο μετέχει με μία ο¬ 
μάδα μαθητών και μία μαθητριών σε κάθε άθλημα. Ο αριθμός 
μαθητών ή μαθητριών που μετέχουν σε κάθε ομάδα είναι: 

Καλαθοσφαίριση Δώδεκα (12). 

Πετοσφαίριση Δώδεκα (12). 

Χειροσφαίριση Δώδεκα (12). 

Ποδόσφαιρο Δέκα έξι (16). 

Μίπί Καλοθοσφαίριση Δώδεκα (12). 

Μίπί Πετοσφαίριση Έξι (6). 

Μίπί Χειροσφαίριση Δώδεκα (12). 

Από τις διατάξεις της απόφασης αυτής προκαλείται ε¬ 
πιπλέον δαπάνη ως ακολούθως: 

1. Για το άθλημα του Ποδοσφαίρου σύνολο δαπάνης 
5.410.000 δρχ. που αφορά εισιτήρια μετάβασης στις έ¬ 
δρες των αγώνων και επιστροφή, διαμονή και διατροφή. 
Για μεν την Β' φάση 3.500.000 δρχ. τη Γ φάση 860.000 
δρχ. καιτηΔ'φάση 1.050.000 δρχ. 

2. Για το άθλημα της Καλαθοσφαίρισης σύνολο δαπά¬ 
νης 9.352.000 δρχ. που αφορά εισιτήρια μετάβασης στις 
έδρες των αγώνων και επιστροφή, διαμονή και διατροφή. 
Για μεν τη Β'φάση 5.560.000 δρχ. τη Γ φάση 2.112.000 
δρχ. και τη Δ'φάση 1.680.000 δρχ. 

Γεν. σύνολο δαπάνης των δύο αθλημάτων 14.762.000 δρχ. 

Η ανωτέρω δαπάνη θα καλυφθεί από τον ΚΑΕ 5162 των 
Αθλητικών Δραστηριοτήτων των Νομαρχιών της Χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 17 Δεκεμβρίου 1998 

Ο ΥΦΥΠΟΥΡΓΟΣ 

I. ΑΝΘΟΓΙΟΥΛΟΣ 

-♦- 

Αοιθ. Ποωτ. Γ4/1386 (4) 

Επανένταξη του αθλήματος της Ενόργανης Γ υμναστι¬ 
κής στα Σχολικά Πρωταθλήματα. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τις διατάξεις του άρθρου 47 παράγραφος 2 και του 
άρθρου 63 του Ν. 1566/85 «Δομή και Λειτουργία της 
Πρωτ/θμιας και Δευτ/θμιας Εκπαίδευσης και άλλες δια¬ 
τάξεις» (ΦΕΚ 167/τ.Α730.9.85). 

2. Την Γ4/931/13.11.86 Κανονιστική απόφαση «περί 
Σχολικών Αθλητικών Εκδηλώσεων» (ΦΕΚ 99/τ.Β726.1.87) 
που κυρώθηκε με το άρθρο 16 του Ν. 1824/1988 (ΦΕΚ 
296/τ.Α730.12.88). 

3. Τις προτάσεις της Κεντρικής Οργανωτικής Επιτρο¬ 
πής (Κ.Ο.Ε.) Αθλητικών Δραστηριοτήτων Σχολικού Έ¬ 
τους 1998-99 (πράξη 9η/12.11.98) για επανένταξη του α- 
θλημάτος της Ενόργανης Γ υμναστικής στα Σχολικά Πρω¬ 
ταθλήματα, αποφασίζουμε. 

Την επανένταξη του αθλήματος της Ενόργανης Γ υμνα¬ 
στικής στα Σχολικά Πρωταθλήματα Δευτ/θμιας Εκπαί¬ 
δευσης και τη διοργάνωση Πανελληνίων Αγώνων μαθη¬ 
τών και μαθητριών Λυκείων ως ακολούθως: 

ΑΆΓΩΝΕΣ ΝΟΜΟΥ 

1. ΔΙΟΡΓΑΝΩΣΗ - ΣΥΜΜΕΤΟΧΕΣ 

α. Τους αγώνες θα διοργανώσουν οι Νομαρχιακές Ορ¬ 
γανωτικές Επιτροπές (Ν.Ο.Ε.) σε συνεργασία με την Ελ¬ 
ληνική Γ υμναστική Ομοσπονδία (Ε.Γ.Ο.), και τις Τοπικές 
Επιτροπές της και βάσει του Διεθνούς Κώδικα της Ρ.Ι.Θ. 

β. Στους παραπάνω αγώνες (Β'φάση) δικαιούνται να λά¬ 
βουν μέρος μηθητές και μηθήτριες Γυμνασίων - Λυκείων 
από τα Σχολεία του Νομού όσοι ασχολούνται με το άθλη¬ 
μα (βάσει του εδαφίου δ'της II 2.4. παραγράφου του Κε¬ 
φαλαίου II της Γ4/1770/30.11.93). 

Β' ΠΑΝΕΛΛΗΝΙΟΙ ΑΓΩΝΕΣ 
ΜΑΘΗΤΩΝ - ΜΑΘΗΤΡΙΩΝ ΛΥΚΕΙΩΝ 
ΔΙΟΡΓΑΝΩΣΗ - ΣΥΜΜΕΤΟΧΕΣ. 

α. Τους αγώνες θα διοργανώσει η Νομαρχιακή Οργανω¬ 
τική Επιτροπή (Ν.Ο.Ε.) που θα ορίσει η Κεντρική Οργανωτι¬ 
κή Επιτροπή (Κ.Ο.Ε.) Αθλητικών Δραστηριοτήτων, σε συ¬ 
νεργασία με την Ελληνική Γ υμναστική Ομοσπονδία (Ε.Γ.Ο.). 

β. Για τους Πανελλήνιους αγώνες προκρίνονται οι μα¬ 
θητές - μηθήτριες Λυκείων που θα πληρούν τις παρακάτω 
προϋποθέσεις: 

1. Όριο πρόκρισης: Βαθμολογία τουλάχιστον 70% του 
άριστα στον αγώνα Νο 1. 

2. Απαιτήσεις αγώνα Νο 1: 20, 3Β για μαθητές - μαθήτ- 
τριες (χωρίς ειδικές απαιτήσεις). 

3. Αγωνίσματα σύμφωνα με τον ΠΙΝΑΚΑ Β'. 

ΠΙΝΑΚΑΣ Β'. 

Αγο,ινίσματα Ενόργανης Γ υμναστικής 

Μαθητών 

1. Σύνθετο ατομικο. 

2. Ασκήσεις εδάφους. 

3. Άλμα. 

4. Πλάγιος ίππος. 

5. Κρίκοι. 

6. Μονόζυγο. 

Μαθητριών 

1. Σύνθετο ατομικό 

2. Ασκήσεις εδάφους 

3. Αλμα. 

4. Δοκός. 

5. Δίζυγο. 

Από τις διατάξεις της απόφασης αυτής προκαλείται ε¬ 
πιπλέον δαπάνη ετησίως ως ακολούθως: 

1. Για τη Β φαση αγώνων (σε επίπεδο Νομού) σύνολο 
δαπάνης 3.088.000 δρχ. που αφορά εισιτήρια μετάβασης 
στις έδρες των αγώνων και επιστροφή, διατροφή αθλη¬ 
τών - συνοδών, αμοιβές κριτών - συνοδών και θα καλυφθεί 
από τον ΚΑΕ 5162 Αθλητικών Δραστηριοτήτων των Νο¬ 
μαρχιών της Χώρας. 

2. Για την Πανελλήνια φάση αγώνων, σύνολο δαπάνης 
2.838.000 δρχ. που αφορά εισιτήρια μετάβασης στην έδρα 
των αγωνων και επιστροφή, διανομή - διατροφή αθλητών - 
συνοδών - κριτών και αμοιβές αγωνόδικης Επιτροπής, και 
θα καλυφθεί από την Ελληνική Γ υμναστική Ομοσπονδία 
(Ε.Γ.Ο.). Στη δαπάνη αυτή συμπεριλαμβάνονται και εξόδα 
τελετουργικά, έπαθλα, μεταφορά οργάνων κλπ. 

Γενικό σύνολο δαπάνης 5.926.000 δρχ. ετησίως. 

Η ανωτέρω δαπάνη θα καλύπτεται από τα επόμενα Σχο¬ 
λικά Έτη, από τον ΚΑΕ 5162 των Αθλητικών Δραστηριο¬ 
τήτων των Νομαρχιών της Χώρας. 

Για όσα θέματα δεν αναφέρονται στην παρούσα από¬ 
φαση, ισχύουν οι διατάξεις της Γ4/1770/30.11.93 απόφα¬ 
σης του ΥΠ.Ε.Γ1.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1998 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 


Γ4/1388 (5) 

Επανένταξη του αθλήματος της Πάλης στα Σχολικά 
Πρωταθλήματα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 παρ. 2 και του άρθρου 63 
του Ν. 1566/85 «Δομή και Λειτουργία της Πρωτ/θμιας και 
Δευτ/θμιας Εκπαίδευσης και άλλες διατάξεις» (167/ 
τ.Α'/30.9.85). 

2. Την Γ4/931/13.11.1986 Κανονιστική απόφαση «περί 
Σχολικών Αθλητικών Εκδηλώσεων» (ΦΕΚ 
99/τ.Β'/26.12.1987) που κυρώθηκε με το άρθρο 16 του Ν. 
1824/1988 (ΦΕΚ 296/τ.Β /30.12.88). 

3. Τις προτάσεις της Κεντρικής Οργανωτικής Επιτρο¬ 
πής Αθλητικών Δραστηριοτήτων Σχολικού Έτους 1998- 
99 (πράξη 9η/12.11.98) για ένταξη του αθλήματος της 
Πάλης στα Πρωταθλήματα των Σχολείων της Δευτ/θμιας 
Εκπαίδευσης, αποφασίζουμε: 

Την ένταξη του αθλήματος της Πάλης στα Πρωταθλή¬ 
ματα των Σχολείων της Δευτ/θμιας Εκπαίδευσηςκαι τη 
διοργάνωση Πανελληνίων Αγώνων μαθητών Λυκείων ως 
ακολούθως: 

Α' ΑΓΩΝΕΣ ΟΜΙΛΩΝ Γ ΦΑΣΗΣ 

1. ΔΙΟΡΓΑΝΩΣΗ - ΣΥΜΜΕΤΟΧΕΣ 

α) Τους αγώνες θα διοργανώσουν οι Νομαρχιακές Ορ¬ 
γανωτικές Επιτροπές (Ν.Ο.Ε.) με τη βοήθεια της Ελληνι¬ 
κής Ομοσπονδίας Φιλάθλων Πάλης και των Τοπικών Επι¬ 
τροπών της. 

Στους αγώνες Γ Φάσης δικαιούνται να λάβουν μέρος οι 
μαθητές που πληρούν τις παρακάτω προϋποθέσεις: 

1. Να είναι κάτοχοι δελτίου αθλητικής ιδιότητας της Ε- 
ΟΦΠ, υπογεγραμμένο από γιατρό παθολόγο ή αθλίατρο. 
Επίσης υποχρεούνται να έχουν μαθητική - αθλητική ταυ¬ 
τότητα. 

2. Οι συμμετέχοντες στους αγώνες αθλητές, θα πρέπει 
να φέρουν την καθιερωμένη περιβολή. 

3. Κάθε αθλητής - μαθητής, θα πρέπει να συμμετάσχει 
στους αγώνες της προκήρυξης της Ν.Ο.Ε. με δική του θέ¬ 
ληση και ευθύνη. 

4. Πρέπει απαραίτητα να έχουν κλείσει τετράμηνο από 
την ημερομηνία εγγραφής τους στην ΕΟΦΠ και να είνια 
μαθητές σύμφωνα με τους κανονισμούς που διέπουν 
τους Σχολικούς Αγώνες. 

Οι αγώνες στις κατηγορίες που θα συμμετάσχουν πε¬ 
ρισσότεροι από πέντε (5) αθλητές, θα διεξαχθούν με το 
σύστημα απλού αποκλεισμού σε ένα γκρούπ. 

Στις κατηγορίες που θα έχουν λιγότερους από πέντε (5) 
αθλητές θα ισχύσει το σύστημα διπλού αποκλεσμού σε έ¬ 
να γκρούπ. 

β) Λόγω της ιδιομορφίας του αθλήματος, για την καλύ¬ 
τερη οργάνωση των αγώνων, η διεξαγωγή τους θα γίνει 
σε επίπεδο Ομίλων αποτελουμένων από γειτονικούς Νο¬ 
μούς. 

1ος Όμιλος - Νομοί: Θεσσαλονίκης, Χαλκιδικής, Ημα¬ 
θίας,Κιλκίς, Πέλλας με έδρα τη Θεσσαλονίκη. 

2ος Όμιλος - Νομοί: Κοζάνης, Φλώρινας, Καστοριάς, 
Γρεβενών με έδρα την Κοζάνη. 

3ος Όμιλος - Νομοί: Καβάλας, Ξάνθης, Ροδόπης, Έ¬ 
βρου με έδρα την Καβάλα. 

4ος Όμιλος - Νομοί: Άρτας, Αιτωλ/νίας, Πρεβέζης, Ιω- 
αννίνων με έδρα τα Ιωάννινα. 

5ος Όμιλος - Νομοί: Τρικάλων, Καρδίτσας με έδρα τα 
Τρίκαλα. 

6ος Όμιλος - Νομοί: Πιερίας, Λάρισας με έδρα τη Λάρι¬ 
σα. 

7ος Όμιλος - Νομός: Αττικής με έδρα την Αθήνα. 

8ος Όμιλος - Νομοί: Εύβοιας, Βοιωτίας με έδρα τη Χαλ¬ 
κίδα. 

9ος Όμιλος - Νομοί: Μαγνησίας, Φθιώτιδας με έδρα το 
Βόλο. 

10ος Όμιλος - Νομοί: Αχαϊας, Λακωνίας με έδρα την Πά¬ 
τρα. 

11ος Όμιλος - Νομοί: Χανίων, Ρεθύμνου, Ηρακλείου, 
Λασιθίου με έδρα το Ηράκλειο. 

12ος Όμιλος - Νομός: Λέσβου με έδα τη Μυτιλήνη. 

13ος Όμιλος - Νομοί: Σερρών, Δράμας με έδρα τις Σέρ¬ 

ρες. , , 

γ) Αγώνες μαθητών Γυμνασίων Ελληνορωμαϊκής και Ε- 
λευθέρας Ερασιτεχνικής. 

Δικαίωμα συμμετοχής έχουν οι μαθητές Γυμνασίου που 
έχουν γεννηθεί τα έτη 1985-1986. 

ΑΝΟΧΗ ΒΑΡΟΥΣ: ΟΧΙ 

ΔΙΑΡΚΕΙΑ ΑΓΩΝΩΝ: ΔΥΟ ΔΙΛΕΠΤΑ ΜΕ 30" ΔΙΑΚΟΠΗ 
ΚΑΤΗΓΟΡΙΑ ΒΑΡΟΥΣ: 29-32, 35, 38, 42, 47, 53, 59, 66, 
73, 73-85. 

ΣΤΥΛ: Ελληνορωμαϊκή - Ελευθέρα. 
δ) Αγώνες μαθητών Γ υμνασίων Ελληνορωμαϊκής και Ε- 
λευθέρας Ερασιτεχνικής. 

Δικαίωμα συμμετοχής έχουν οι μαθητές Γ υμνασίου που 
έχουν γεννηθεί το έτος 1984. 

ΑΝΟΧΗ ΒΑΡΟΥΣ: ΟΧΙ 

ΔΙΑΡΚΕΙΑ ΑΓΩΝΩΝ: ΔΥΟ ΔΙΛΕΠΤΑ ΜΕ 30" ΔΙΑΚΟΠΗ 
ΚΑΤΗΓΟΡΙΑ ΒΑΡΟΥΣ: 29-32, 35, 38, 42, 47, 53, 59, 66, 
73, 73-85. 

ΣΤΥΛ: Ελληνορωμαϊκή - Ελευθέρα. 
ε) Αγώνες μαθητών Λυκείων Ελληνορωμαϊκής και Ελευ- 
θέρας Ερασιτεχνικής. 

Δικαίωμα συμμετοχής έχουν οι μαθητές Λυκείων που έ¬ 
χουν γεννηθεί τα έτη 1981 και 1982. 

ΑΝΟΧΗ ΒΑΡΟΥΣ: 2 κιλά 

ΔΙΑΡΚΕΙΑ ΑΓΩΝΩΝ: ΔΥΟ ΤΡΙΛΕΠΤΑ ΜΕ 30" ΔΙΑΚΟΠΗ 
ΚΑΤΗΓΟΡΙΑ ΒΑΡΟΥΣ: 50, 54, 58, 63, 69, 76, 85, 97, 97- 
130. 

ΣΤΥΛ: Ελληνορωμαϊκή - Ελευθέρα. 
στ) Αγώνες μαθητών Λυκείων Ελληνορωμαϊκής και Ε- 
λευθέρας Ερασιτεχνικής. 

Δικαίωμα συμμετοχής έχουν οι μαθητές Λυκείου που έ¬ 
χουν γεννηθεί τα έτη 1983 και 1984. 

ΑΝΟΧΗ ΒΑΡΟΥΣ: ΟΧΙ 

ΔΙΑΡΚΕΙΑ ΑΓΩΝΩΝ: ΔΥΟ ΔΙΛΕΠΤΑ ΜΕ 30" ΔΙΑΚΟΠΗ 
ΚΑΤΗΓΟΡΙΑ ΒΑΡΟΥΣ: 42, 46, 50, 54, 58, 63, 69, 76, 85, 
100 . 

ΣΤΥΛ: Ελληνορωμαϊκή - Ελευθέρα. 

Αντίγραφα των δηλώσεων συμμετοχής των Σχολείων 


θα πρέπει να υποβληθούν στα Γ ραφεία Φυσικής Αγωγής 
και στα Γ ραφεία των Τοπικών Επιτροπών της Ελληνικής 
Ομοσπονδίας Φιλάθλων Πάλης (ΕΟΦΠ). 

Β' ΠΑΝΕΛΛΗΝΙΟΙ ΑΓΩΝΕΣ ΛΥΚΕΙΩΝ ΕΛΛΗΝΟΡΩΜΑΪ¬ 
ΚΗΣ ΚΑΙ ΕΛΕΥΘΕΡΑΣ ΕΡΑΣΙΤΕΧΝΙΚΗΣ 
1. ΔΙΟΡΓΑΝΩΣΗ - ΣΥΜΜΕΤΟΧΕΣ 
Τους αγώνες θα διοργανώσει η Νομαρχιακή Οργανωτι¬ 
κή Επιτροπή (Ν.Ο.Ε.) που θα ορίσει η Κεντρική Οργανω¬ 
τική Επιτροπή (Κ.Ο.Ε.) Αθλητικών Δραστηριοτήτων, σε 
συνεργασία με την Ελληνική Ομοσπονδία Φιλάθλων Πά¬ 
λης (ΕΟΦΠ). 

Δικαίωμα συμμετοχής έχουν οι αθλητές-μαθητές του ε¬ 
δαφίου ε' (γεννηθέντες το έτος 1981-82) που στους αγώ¬ 
νες Γ φάσης (επίπεδο Ομίλων), κατέλαβαν τις παρακάτω 
θέσεις (ανάλογα με τη συμμετοχή κατά κατηγορία βά¬ 
ρους): 

Από 1 έως 5 αθλητές προκρίνεται ένας (1). 

Από 6 έως 12 αθλητές προκρίνονται δύο (2). 

Από 13 αθλητές και άνω προκρίνονται τρεις (3). 

Οι αθλητές που προκρίθηκαν θα αγωνισθούν στην κα¬ 
τηγορία βάρους που θα βρίσκονται τη στιγμή της ζύγισης. 
Θα ισχύει το σύστημα διπλού αποκλεισμού σε ένα 
γκρούπ. 

Ανοχή βάρους δεν έχει. 

Από τις διατάξεις της απόφασης αυτής προκαλείται επί 
πλέον δαπάνη ετησίως, ως ακολούθως: 

1. Για τη Γ φάση αγώνων (σε επίπεδο ομίλων) σύνολο 
δαπάνης 7.970.000 δρχ., που αφορά εισιτήρια μετάβα¬ 
σης στις έδρες των ομίλων και επιστροφή, διατροφή α¬ 
θλητών - συνοδών και αμοιβές κριτών - συνοδών. 

2. Για την Πανελλήνια φάση αγώνων, σύνολο δαπάνης 
7.800.000 δρχ. που αφορά εισιτήρια μετάβασης στην έ¬ 
δρα των αγώνων και επιστροφή, διαμονή, διατροφή α¬ 
θλητών - συνοδών - κριτών και αμοιβές αγωνόδικης επι¬ 
τροπής. Στην ανωτέρω δαπάνη συμπεριλαμβάνονται και 
έξοδα τελετουργικά, μεταφορά οργάνων, έπαθλα κ.λπ. 

Γενικό σύνολο δαπάνης 15.770.000 δρχ. ετησίως. 

Από το σύνολο της δαπάνης αυτής, την τρέχουσα σχο¬ 
λική χρονιά το ποσό των δέκα εκατομμυρίων (10.000.000) 
δρχ. θα καλυφθεί από το ΥΠ ΕΠΘ και το υπόλοιπο από την 
Ελληνική Ομοσπονδία Φιλάθλων Πάλης (Ε.Ο.Φ.Π.). 

Η δαπάνη αυτή θα καλύπτεται τα επόμενα χρόνια από 
τον ΚΑΕ 5162 των Αθλητικών Δραστηριοτήτων 
Δευτ/θμιας Εκπ/σης των Νομαρχιών της χώρας. 

Για όσα θέματα δεν αναφέρονται στην παρούσα από¬ 
φαση, ισχύουν οι διατάξεις της Γ4/1770/30.11.93 απόφα¬ 
σης του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1998 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


